stanford-oval/wikipedia huggingface dataset:
הליקטיתיים
חלוקה סיסטמטית > תת-משפחת Halictinae

תת-המשפחה המפותחת והגדולה ביותר. מונה מינים רבים עם דרגות שונות של חברתיות וכן מינים קלפטופרזיטיים. לרוב הטקסונים בעולם הישן צבעים שאינם בולטים, בדרך-כלל בגוון שחור-אפור. לעומתם, בעולם החדש ישנם טקסונים רבים בעלי צבע ירוק-כחול ססגוני עם ברק מתכתי, למשל בשבט Augochlorini ובסוג Agapostemon:
Augochlora pura, זכר, קנדה
Augochlorella aurata, נקבה, ארצות הברית
Agapostemon coloradinus, נקבה, ארצות הברית
בישראל מופיעים הסוגים
חריצית (Lasioglossum ) - סוג ענקי של דבורים זעירות עד בינוניות (בדרך כלל) המקננות באדמה, מונה מעל 1700 מינים, מתוכם מעל 70 מופיעים בישראל. לרוב המינים צבע אפור כהה עד שחור וקשה מאוד להבדיל ביניהם; למינים בודדים צבע אדום או מתכתי. מקור השם הוא בפס קצר דמוי חריץ בחלק האחורי של הבטן. במינים השונים ניכרות דרגות שונות של חברתיות, היוצרות רצף הדרגתי ממצב החיים היחידאי ועד לחברתיות מפותחת. בישראל נפוצים בכל הארץ ובייחוד באזור הים-תיכוני. מינים בולטים:
הליקטית רחבת-פסים (L. malachurum) - מין חברתי. נפוצה באזור הים-תיכוני באביב, בעיקר על קרקעות כבדות.
הליקטית השוליים (L. marginatum) - מין חברתי. נפוצה באזור הים-תיכוני באביב, בעיקר בשטחי חורש ים-תיכוני. הזכרים נמשכים לריחו של סחלב הגליל המחקה ככל הנראה את פרומון הנקבה וכך מאביקים אותו (מנגנון של האבקת רמייה).
L. pseudosphecodimorphum - מין זעיר. חלקו הקדמי של הבטן בצבע אדום. נפוץ בעונת הקיץ באזור הים-תיכוני. יחידאי ופולילקטי.
L. politum - מין זעיר, צבעו שחור. חברתי ופולילקטי. נפוץ בעונת הקיץ באזור הים-תיכוני.
L. nigripes pharaonis - מין בינוני. הבטן בצבע אדום. נפוץ בעונת הקיץ באזור הים-תיכוני.
L. pseudosphecodimorphum, נקבה על פרע מסולסל, הכרמל
הליקטית רחבת-פסים, נקבה על פרח אבטיח, שפלת יהודה
הליקטית השוליים, נקבה על מסרק, הכרמל
L. nigripes pharaonis, נקבה על קורטם דק, הכרמל
הליקטית (Halictus ) - דומה מבחינות רבות לסוג חריצית, אשר פוצל ממנו בעבר. מונה כ-260 מינים. להליקטית פספוס בולט יותר על גב הבטן בהשוואה לחריצית, וקיים מגוון של מופעי צבע בין המינים השונים. תת-הסוג Seladonia מתאפיין בצבעים מתכתיים מבריקים; תת-הסוג Vestitohalictus , הנפוץ בעיקר במדבר, מתאפיין בקוטיקולה בהירה ושעירה חסרת ברק; ואילו תתי-הסוגים האחרים לרוב בצבע אפור כהה עד שחור בדומה לסוג חריצית, אך עם פסי רוחב לבנים בולטים יותר. מינים בולטים:
הליקטית עקודה (H. maculatus)
הליקטית מזרחית (H. resurgens) - מין חברתי
הליקטית ארבע-פסית (H. quadricinctus) - המין הגדול ביותר, יחידאי
הליקטית שש-פסית (H. sexcinctus) -
H. subauratus
הליקטית ארבע-פסית, זכר על חרחבינה מכחילה, הגליל
הליקטית מזרחית, זכר על קורטם דק, הכרמל
H. subauratus, נקבה על קורטם דק, הכרמל
Sphecodes - דבורים טפיליות. הבטן לרוב בצבע אדום לפחות בחלקה.
Thrincohalictus - סוג נדיר ובו מין יחיד, Thrincohalictus prognathus, מוגבל לצפון הארץ. קרוב לסוגים הליקטית וחריצית ונבדל מהם בגפי פה ארוכות ובולטות, בייחוד בזכר.
Sphecodes olivieri, זכר על פיגמית מגובששת, הנגב
Thrincohalictus prognathus, זכר על אשבל מופסק, הגליל
Thrincohalictus prognathus, נקבה, הגליל
הסעדה

אולם אירועים ערוך על ידי צוות הסעדה, שולחנות מעוצבים וערוכים עם צלחות של מנה אחידה ומשקאות מזוגים לגביעים
צוות הסעדה מכין ארוחה בתנאי שטח
הַסְעָדָה (בלועזית: קייטרינג, מאנגלית: Catering) היא אספקת מזון באתר שאינו צמוד למטבח בו מבושל המזון. משתמשים בשירותי הסעדה באירועים כגון חתונה, בר מצווה, בכנסים, חינה, במקומות עבודה, בבתי ספר וגני ילדים ובטיסות מסחריות.  העוסק בהסעדה קרוי מַסְעִיד.
הסעדה עשויה לכלול החל מהבאת מנות מזון בחמגשיות מוכנות בלבד ועד שירות מלא לסעודה חגיגית. קהל היעד לחמגשיות מוכנות הוא בדרך כלל מוסדות חינוך, מטיילים בתנאי שטח וחברות תעופה.
הסעדה באירועים כוללת שירות על ידי צוות מלצרים וברמנים, בהגשה לשולחנות או בשיטת מזנון. המזון עשוי להגיע מוכן להגשה, להיות מוכן באתר (למשל ברביקיו) או להגיע מוכן אך דורש סידור סופי.
סוגי הקייטרינג השונים הם: קייטרינג בשרי, קייטרינג חלבי, קייטרינג צמחוני. קייטרינג מוסדי יהיה לרוב זול יותר מקייטרינג לאירועים.
העוסקים בהסעדה לאירועים נדרשים להתמצא לא רק בהכנת מזון אלא גם בהגשה מושכת עין ובעיצוב המותאם לעיצוב מקום האירוע. ישנן חברות הסעדה המטפלות גם בעיצוב השולחנות ובקישוט האולם, לעיתים אף בתאורה. מלבד הכנת המזון והגשתו, חברת ההסעדה דואגת גם לשינוע המזון בכלי רכב המותאמים לכך ולעיתים גם לנקיון אתר האירוע לאחר האירוע.
תמחור האירוע מחושב לרוב על פי מספר הסועדים, לעיתים קיים מחיר מינימום. תוספות מיוחדות כגון כלים חד פעמיים, קינוחים, מלצרים לאירוע, ומשלוחים על פי רוב עשויות להיות מתומחרות גם הן לפי מספר הסועדים או בתמחור נפרד.
ראו גם

מזנון (חנות)
הערות שוליים

↑  מַסְעִיד, באתר האקדמיה ללשון העברית
| --- | --- |
בקרת זהויות :  NLI: 987007284852505171  GND: 4147391-7  LCCN: sh85020998
המועצה המחוקקת של מהאראשטרה

| --- | --- |

 מדינה:  מהאראשטרה
 סוג:  וידהאן פרישד, בית עליון
 היסטוריה
 תקופת הפעילות:  1 במאי 1960 – הווה (64 שנים)
 הרכב
 מספר מושבים:  58
 
 קואליציה (הברית הדמוקרטית הלאומית) (37):      מפלגת העם ההודית (22)       מפלגת הקונגרס הלאומית (6)        שיוו סנה (3)  RSP‏ (1)  ג'נטה דאל (חילונית) (1)        עצמאיים (4)  אופוזיציה (80)      הקונגרס הלאומי ההודי (8)  שיוו סנה (UBT) (8)  מפלגת הקונגרס הלאומית (שארדצ'אנדרה פאוור) (3)  מפלגת האיכרים והעובדים של הודו (1)  לא מאויש       לא מאויש (21)
 אתר אינטרנט
 mls.org.in
 
המועצה המחוקקת של מהארשטרה (בהינדי: महाराष्ट्र विधान परिषद; באנגלית: Mahrashtra Legislative Council) היא הבית העליון של בית המחוקקים המדינתי של מהאראשטרה.
היסטוריה

המועצה המחוקקת של מהאראשטרה הוקמה ב־1 במאי 1960, עם חילוק מדינת בומביי למהאראשטרה וגוג'ראט, שהביא להפיכת המועצה המחוקקת של בומביי למועצה המחוקקת של מהאראשטרה, בת 78 חברים תחת 108, כשבגוג'ראט הוקם בית מחוקקים חד-ביתי.
הרכב

חברי המועצה המחוקקת נבחרים בחלוקה הבאה: 30 נבחרים על ידי האספה המחוקקת של מהאראשטרה, 22 על ידי גופי שלטון מקומי, 7 על ידי בעלי השכלה גבוהה, 7 על ידי מורי מוסדות להשכלה גבוהה, ו־12 ממונים על ידי המושל.
הערות שוליים

↑  G. C. Malhotra, Maharashtra Legislative Assembly, Cabinet Responsibility to Legislature: Motions of Confidence and No-confidence in Lok Sabha and State Legislatures, Lok Sabha Secretariat, 2004, עמ' 551, ISBN 978-81-200-0400-9
↑  The Bombay Reorganisation Act, 1960, s.13
הסניגור

| --- | --- |
 תאריכי הופעה:  1996–הווה (כ־28 שנים) 
 שפה:  עברית 
 מדינה:  ישראל 
 אתר רשמי
 
הסניגור הוא כתב עת משפטי אשר נוסד בשנת 1996, ויוצא לאור כירחון על ידי סקירה משפטית, חברת הוצאה לאור של ספרות משפטית, בשיתוף עם הסניגוריה הציבורית. כתב העת מפרסם תקצירי פס"ד, תמצית פסיקה ומאמרים בתחומי המשפט הפלילי. נכון לינואר 2018, פורסמו 262 גיליונות של כתב העת. עורכת הירחון היא עו"ד יעל לוי-פרי וצוות עורכי המאמרים מטעם הסניגוריה הציבורית  הם ד"ר חגית לרנאו, המשנה לסניגור הציבורי הארצי, ד"ר אלקנה לייסט, הסניגור הציבורי המחוזי (בפועל) של מחוז תל אביב, ד"ר איילת עוז, מנהלת תחום בכירה - המשפט המנהלי בסניגוריה הציבורית הארצית ועו"ד יגאל בלפור מהסניגוריה הציבורית הארצית.
מאפיינים ותחומי עיסוק

בכל גיליון מתפרסמים תקצירי פסקי-דין, מאמר מקורי, עדכוני ספרות וחקיקה מתחום המשפט הפלילי.
כתב העת מפרסם מאמרים בנושאים שונים אשר קשורים לתחום המשפט הפלילי ולתחומים משיקים, לרבות בנושאים של דיני העונשין, סדר הדין הפלילי, דיני הראיות, עבירות צווארון לבן, דיני תעבורה, דיני מעצרים ועוד. בנוסף, כתב העת סוקר פסיקה פלילית אקטואלית מכלל ערכאות השיפוט בישראל, חידושים בתחום החקיקה הפלילית וכן עניינים של משפט השוואתי בתחום הפלילי.
כותבי המאמרים הם ברובם הגדול עורכי דין, אנשי אקדמיה ושופטים.
כתב העת מדורג במדד ירושלים לסיווג כתבי-עת במשפטים, ומאמריו מצוטטים דרך קבע בפסיקת בית המשפט העליון ובספרות המשפטית.
כתב העת זמין למנויים בתשלום בלבד, אך חלק נרחב ממאמריו זמין לכל באתר האינטרנט של כתב העת, ובאתר משרד המשפטים.
ראו גם

הסניגוריה הציבורית
המורה (סרט, 2015)

| --- | --- |

 בימוי:  אלכסיי פטרוחין 
 הופק בידי:  פיוטר צ'רנקוב אולג סטפצנ'קו אלכסיי פטרוחין
 תסריט:  יקטרינה אסמוס, אלכסיי פטרוחין 
 שחקנים ראשיים:  אירינה קופצ'נקו אנדריי מרזליקין אנה צ'ורינה רוזה חאיירולינה אליסה גרבנשצ'יקובה
 מוזיקה:  אלכסנדר בקהאוס
 צילום:  איליה קונדראטייב
 מדינה:  רוסיה 
 חברת הפקה:  StartFilm Russian Film Group
 הקרנת בכורה:  2015 
 משך הקרנה:  133 דקות
 שפת הסרט:  רוסית 
 סוגה:  סרט דרמה 
 תקציב:  23 מיליון רובלים
 הכנסות:  16 מיליון רובלים (31 בדצמבר 2015)
 סרט הבא:  המבחן האחרון
 דף הסרט ב־IMDb
 
"המורה" (ברוסית: Учи́лка) הוא סרט קולנוע עלילתי רוסי מסוגת הפעולה והדרמה משנת 2015 בבימויו של אלכסיי פטרוחין. הקרנת הבכורה של הסרט התקיימה ב-11 באוגוסט 2015 בעיר ויבורג במסגרת פסטיבל הקולנוע הרוסי "חלון לאירופה", XXIII במספר. הסרט יצא להפצה מסחרית ב-26 נובמבר 2015.
ב-20 באוקטובר 2017 החלו צילומי סרט המשך בשם "המבחן האחרון". הבכורה מתוכננת לאוגוסט 2019.
תקציר עלילת הסרט

במתחם בית הספר נורתה ירייה. אלה ניקולאייבנה היא מורה להיסטוריה בתיכון, נואשת וחשה שנמאס לה מתלמידיה הסוררים. היא מחליטה לקחת את תלמידיה כבני ערובה על מנת ללמד אותם לקח מוסרי, אבל כעבור זמן קצר היא עצמה הופכת שבויה למצב. אירוע בני הערובה מדווח לקולונל קאדישב, איש הכוחות המיוחדים במשטרה ובעברו תלמיד של אלה ניקולאייבנה, הוא נרתם לנהל את המשא ומתן — כשהוא חולק עמה את תחושותיה על מצבם המוסרי הירוד של התלמידים המודרניים.
שחקנים ודמויות

אירינה קופצ'נקו — אנה ניקולאייבנה, מורה להיסטוריה
אנה צ'ורינה — אגנסה אנדרייבנה, מנהלת בית הספר
רוזה חאירולינה — ליה פאבלובנה
אולגה יגורובה — בורונה, מורה לצרפתית
אלכסיי אוגורצב — מורה לחינוך גופני
אירינה קאלינינה — מורה לביולוגיה
סבטלנה לבדבה — מורה לספרות
אנדריי רודאקוב — אריסטרך סמיונוביץ', מורה לפיזיקה
אירינה צ'יפיז'נקו — נינה, אם הבית
יורי מלצ'ינסקי — איוואן פטרוביץ', מאבטח בית הספר
רוסלן קאלימולין — שילו
ארטמי סוקולוב — ז'אבה
מארק טיוריקוב — צ'ומה
אלכסיי לוקין — גוסיה
יקטרינה שמאקובה — זוברילה
ולנטין סדיקי — מאצ'ו
אנטון צ'צ'ביצ'קין — חליאווה
אנסטסיה פונומאריובה — פטאחה
ולנטינה ילשאנסקאיה — גוטקה
אנג'ליקה לגוסטאייבה — זאיה
דאריה דובניקובה — מילקה
וסיליה ילפאטייבסקאיה — אוקסנה
סוורין סטאחובסקי — אורלוב "הדיפלומט"
סופיה מרקינה — מסיאניה
סרגיי פרולוב — מאליק
אנדריי מרזליקין — קולונל יחידת ההתערבות של המשטרה
אליסה גרבנשצ'יקובה, כתבת
דניס וארנוב — "אפור", קפטן ספצנאז
אניטה שמאטובה — עורכת
סטניסלב סימקין — צלם טלוויזיה
ולנטינה זאיצבה - סבתא
אלכסיי פטרוחין — אביו של מאצ'ו
מיכאיל מוחין — סרגיי סימונוב, נהג
הפקה

הסרט צולם בבית הספר מספר 7 של העיר קורוליוב במחוז מוסקבה, בו למד בעבר השחקן אנדריי מרזליקין. הסרט צולם בחודש מרץ 2015.
סרט המשך

ב-16 באוקטובר 2015, נמסרה הצהרה מאולפני הפקה כי במהלך בחורף 2015/2016, יתחילו צילומי סרט ההמשך "המורה. המבחן". על פי הסיפור, אנה ניקולאייבנה לוקחת את תלמידי הכיתה לצפות במחזמר הפופולרי "מבחן אחרון", אך לפתע האולם כולו, שבו שבע מאות איש, מוצא עצמו מוחזק כבן ערובה על ידי טרוריסטים שפלשו להצגה. למעשה, הסרט היה אמור להיות מוקדש למשבר בני הערובה בתיאטרון בדוברובקה, אשר התרחש ב-23 וב-26 באוקטובר 2002 במוסקבה.
ב-20 באוקטובר 2017 בעיר מיטישצ'י שבפרברי מוסקבה החלה הפקת הסרט. אירוע הבכורה נערך ב-4 באוקטובר 2018.
הערות שוליים

↑  Расписание XXIII кинофестиваля «Окно в Европу». — С 7 по 13 августа 2015 года в Выборге пройдёт XXIII Фестиваль российского кино «Окно в Европу». Сайт «Выборгские ведомости» // vyborg-press.ru (3 августа 2015 года)
↑  Маргарита Шило.ВИДЕО. Новости. В российский прокат вышел фильм «Училка» — предельно жёсткая история о проблемах современной школы. Официальный сайт «Первого канала» // 1tv.ru (26 ноября 2015 года)
↑  Художественный фильм «Училка» (Россия, 2015). Информация о фильме, трейлер, рейтинг. // kinoafisha.info
↑  Сегодня стартовали съёмки фильма «Училка. Испытание». «RFG Russian Film Group» // facebook.com (20 октября 2017 года)
↑  Ольга Галицкая. Скандальная «Училка» получит продолжение. «Российская газета» // rg.ru (16 октября 2015 года)
↑  20 октября 2017 года в городе Мытищи Московской области стартовали съёмки фильма «Училка-2: Испытание». Официальный сайт корпорации «Русская фильм группа» (РФГ) // russianfilmgroup.ru (20 октября 2017 года)
הנרי תומסן

| --- | --- |

 לידה:  18 בספטמבר 1906 תיסטד, דנמרק 
 פטירה:  4 בדצמבר 1944 (בגיל 38) מחנה הריכוז נוינגמה, הרפובליקה הפדרלית של גרמניה 
 מדינה:  ממלכת דנמרק 
 מקצוע:  ספן, בעל פונדק 
 מידע חסיד אומות העולם
 פרסים והוקרה:  חסיד אומות העולם (29 באוגוסט 1968) 
 קישורים חיצוניים
 יד ושם:  הנרי תומסן
 
הנרי כריסטן תומסן (בדנית: Henry Christian Thomsen;‏ 1906 – 1944) היה חסיד אומות העולם שסייע בהצלת יהודי דנמרק במלחמת העולם השנייה.
ביוגרפיה

תומסן, יליד תיסטד (Thisted) שבצפון דנמרק, ואשתו, אלן מרגרט היו בעלי פונדק בכפר סנקרסטן (Snekkersten) בצפון מזרח דנמרק וחברים פעילים במחתרת הדנית. באוקטובר 1943, עם החלטת הגרמנים לגרש למחנות ריכוז את יהודי דנמרק, סייעו תומסן ואשתו למאות יהודים לעבור בסירות דיג מדנמרק לשוודיה. הפונדק של בני הזוג תומסן היה נקודת מעבר בדרך לחוף. חלק מהיהודים הבורחים הסתתרו בפונדק לפני הפגישה עם הדייגים ובעלי הסירות שהעבירו אותם על פני מיצרי הים, אל שוודיה. בשלב מסוים העביר תומסן בעצמו חלק מהיהודים לשוודיה, בסירה שקנה לצורך כך.
בסוף 1943 הוסגר תומסן למשטרה המקומית, אך זו הגנה עליו ואפשרה לו להמשיך במעשי ההצלה.
באוגוסט 1944 עצרו את תומסן שוטרי גסטפו, בספטמבר הוא נשלח למחנה הריכוז נוינגמה ובדצמבר 1944 נספה במחנה זה.
הנצחה

יד ושם העניק תואר חסיד אומות העולם לתומסן ולאשתו, אלן מרגרט.
בשנת הענקת האות, 1968, ביקרה אלן מרגרט בישראל ונטעה עץ בשדרת חסידי אומות העולם.
סיפורו של תומסן הונצח בספרה של הסופרת הדנית סנדי טוקסוויג (Sandi Toksvig), ציפור השיר של היטלר (Hitlers Kanarienvogel).
הסטודיה

"הסטודיה" או "הסטודיה לציור" היה בית ספר לציור שהוקם על ידי אביגדור סטימצקי ויחזקאל שטרייכמן ופעל בין השנים 1945–1948 בתל אביב.
שטרייכמן, שפרש בשנת 1945 מהוראה בסטודיו שפתח אהרון אבני, הקים יחד עם אביגדור סטימצקי סטודיו לציור שכן במרתף בית אביו של סטמצקי. בית הספר פעל במתכונת של שיעורי ערב. בעוד שטרייכמן התמקד בהוראת ציור בצבע, סטמצקי לימד גם רישום. מרבית השיעורים כללו ציור טבע דומם, אולם לעיתים יצאו התלמידים לצייר בנוף.
בשנת 1947 הצטרף לצוות המורים בבית הספר גם מרסל ינקו. בנוסף, ביקרו בבית הספר גם אמנים רבים שיהפכו לימים חברי "אופקים חדשים", כדוגמת יוסף זריצקי או פנחס אברמוביץ וכן מבקרים כחיים גמזו ואויגן קולב.
בין תלמידי הסטודיו אמנים כמשה פרופס, דני קרוון, דן קדר, לאה ניקל, אליהו גת, אפרים ליפשיץ, מיכאל ארגוב, דוד לנבר, קליר יניב ואחרים. סביב הסטודיו גם צמחה גם "קבוצת העשרה". הסטודיו נסגר ב-1948, כשמרבית תלמידיו גויסו לשירות צבאי.
הערות שוליים

↑  בקרבת בית המטבחיים של צפון תל אביב, בסוף רחוב יהושוע בן-נון. ראו: עפרת, גדעון, הסטודיה, בית האמנים, תל אביב, 1989
↑  ראו: ראו: עפרת, גדעון, הסטודיה, בית האמנים, תל אביב, 1989
ערך זה הוא קצרמרבנושא חינוך ובנושא המנדט הבריטי. אתם מוזמנים לתרום לוויקיפדיה ו.
הדום הקרח מוצרט

| --- | --- |
אין תמונה חופשית
 מידע כללי
 על שם:  וולפגנג אמדאוס מוצרט 
 מיקום:  אזור הברית האנטארקטית 
 אורך:  110 ק"מ 
 רוחב:  28 ק"מ 
 קואורדינטות:  70°S 71°W﻿ / ﻿70°S 71°W﻿ / -70; -71
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמההדום הקרח מוצרט(למפת חצי האי האנטארקטי רגילה) בסיס חנרל ברנרדו אוהיגינס ריקלמההדום הקרח מוצרט(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהדום הקרח מוצרט(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהדום הקרח מוצרט
 
הדום הקרח מוצרט (באנגלית: Mozart Ice Piedmont) הוא הדום קרח, בחוף המערבי של אלכסנדר האי, אנטארקטיקה.
אורכו של הדום הקרח 110 קילומטרים (בכיוון צפון-מערב - דרום-מזרח), ורוחבו (שיא רוחבו) 28 קילומטרים.
היסטוריה > גילוי ומיפוי הדום הקרח

הדום הקרח מופה בהתבסס על תצלומי אוויר שצולמו על ידי משלחת החקר האנטארקטית רון בשנת 1947, המיפוי בוצע על ידי סקר שטחי חסות איי פוקלנד בשנת 1960.
היסטוריה > מקור השם

שמו של הדום הקרח ניתן לו על ידי הוועדה המייעצת לשמות אנטארקטיים של בריטניה.
הדום הקרח נקרא על שמו של המלחין האוסטרי וולפגנג אמדאוס מוצרט; וזאת בדומה לאתרים נוספים באזור שנקראו על שמו של מוצרט ויצירותיו, ובהם נונאטאק פיגארו, ומעבר האפנר.
ראו גם

| אתרים על שם מלחינים, מוזיקאים ויצירות מוזיקליות באי אלכסנדר |
| --- | --- | --- |
| קרחונים | באלאקירב • בארטוק • גילברט • דיליוס • מיקאדו • סאליבן • סיבליוס • פלסטרינה |  |
| הדומי קרח | הנדל • וגנר • מוצרט |  |
| מדפי קרח | באך • ברהמס • בריטן |  |
| שדות שלג | שדה השלג פרסל |  |
| מפרצונים | בוקריני • ברהמס • בריטן • היידן • ובר • ורדי • מנדלסון • סטרווינסקי • פורה • קופרן • ראמו • שוברט |  |
| הרים, רמות ומצוקים | רכס אטאנסוב • רמת אלגר • נונאטאקי אפאלאצ'יה • הר בורודין • פסגת גלוק • הר גריג • רמת דביסי • הר וילבי • מעבר האפנר • הרי לאסוס • הר ליסט • שלוחת מאהלר • פסגות מוסורגסקי • הר מורלי • נונאטאק פיגארו • הר פינאפור • גבעות פינלנדיה • הר צ'ייקובסקי • הר שומאן • גבעת שופן |  |
| חצאי אי | אירואיקה • בטהובן • מונטוורדי • שוסטקוביץ' |  |
| לשונות יבשה | נקודת ברליוז • נקודת רוסיני |  |
לקריאה נוספת

• M. Braun, A. Humbert, and A. Moll, , The Cryosphere, 3, 41–56, 2009  www.the-cryosphere.net/3/41/2009/
הסטודיה לציור שליד ועדת התרבות של הסתדרות העובדים

הסטודיה לציור שליד ועדת התרבות של הסתדרות העובדים היה בית ספר לציור מיסודו של הצייר יצחק פרנקל פרנל אשר פעל בתל אביב בין השנים 1926–1929.
הסטודיו לציור הוקם לאחר שובו של פרנקל מפריז בירת צרפת בשנת 1926. הוא הוקם בתמיכה של הסתדרות העובדים בצריף "הנוער העובד" בתל אביב (כיום בשטח שעליו הוקם גן מאיר). ייתכן שבשלב כלשהו עבר בית הספר לנגריה של גימנסיה הרצליה בתל אביב. בכל מקרה בחדרי הגימנסיה הוצגו מספר תערוכות של תלמידי בית הספר. הסטודיו נועד להכשיר פועלים בציור ובאמנות. בספטמבר 1927 נמנו 17 תלמידים בסטודיו, מהן 6 נשים. 
גישתו האמנותית של פרנקל הייתה אלטרנטיבה מודרניסטית לאמנות של "בצלאל". הוא הדגיש את חשיבות הצבע, ודחה את השמרנות הירושלמית שהוביל בוריס שץ.
בין תלמידי הסטודיו היו ג'ניה ברגר, שמשון הולצמן, דוד הנדלר, מרדכי לבנון, אריה נבון, יוסף קוסונוגי, נחמיה שטנצל. בנוסף, הצטרפו אליו תלמידים שפרשו מ"בצלאל" כדוגמת אביגדור סטימצקי. בשנת 1929, הן בשל קשיים כלכליים והן בשל נסיבות אישיות של פרנקל, נסגר בית הספר.
בשנת 1936 חידש אהרון אבני את פעילותה של "הסטודיה לציור ופיסול ליד ועדת התרבות של מועצת פועלי תל אביב" -  ה"סטודיה", וניהל את הסטודיה עד מותו. לאחר מותו, בשנת 1951, שונה שמו של המוסד ל"מכון אבני").
בשנותיו של אבני ה"סטודיה" הייתה ממוקמת במרתף במעונות עובדים ברחוב פרישמן פינת רחוב דב הוז. המרתף היה קטן מאוד והמחלקה לציור עברה לרחוב דב הוז פינת רחוב גורדון. בין המורים הראשונים היו: אבני - מנהל וראש מחלקת הציור שלימד גם תולדות האמנות של תקופת הרנסאנס והעת החדשה. משה שטרנשוס - מנהל מחלקת הפיסול, יעקב שטיינהרדט – תחריט, ירחמיאל שכטר – גרפיקה, פרופ' יהושע שור – היסטוריה של האמנות. יחזקאל שטרייכמן צורף על ידי אבני ב-1943 ולימד ציור (לאחר שנתיים שטרייכמן פרש וחבר לאביגדור סטימצקי בהקמת "סטודיה" נפרדת). בשנת 1946 ייסד אבני בתל אביב, יחד עם המחנך אליהו בילס, גם את המדרשה למורים לציור (שיותר מאוחר פעלה ברמת השרון), שם התכוון ללמד ציור ופדגוגיה אך נפטר זמן מה לאחר-מכן ממחלת הסרטן ונקבר בבית הקברות בנחלת יצחק
אמנים ויוצרים רבים למדו אצל אבני בסטודיה: דן איתן, יחיאל (חיליק) ערד, מיכאל ארגוב, עמוס אריכא, בלה בריזל, סיומה ברם (ברעם), ציפורה ברנר, אליהו גת, דוד דנון, צבי דקל, נחום זולוטוב, קליר יניב, יצחק (איקא) ישראלי, דב ליפ (ליפינסקי), אפרים ליפשיץ, דוד לן בר, צבי מילשטיין, לאה ניקל, אריה סרטני, משה פרופס, יוסף פרחי, אסתר פרץ (ארד), שמעון צבר, רות צרפתי (שטרנשוס), מנשה קדישמן, דן קדר, רפי קייזר, דני קרוון, בוקי שוורץ, שלמה שוורץ וצבי תדמור.
הערות שוליים

↑  על פי שלמה שבא הסטודיו פעל בתקופה מסוימת בביתו של פרנקל ברחוב רוטשילד פינת נחלת בנימין. ראו: שבא, שלמה, "טייארות בשמי נווה-שלום", דבר השבוע, 30 ביוני 1972
↑  הצייר א. אבני למנוחת-עולם, דבר, 25 במרץ 1951
↑  הסטודיה לציור שליד ועדת התרבות של הסתדרות העובדים באתר GRAVEZ
ערך זה הוא קצרמרבנושא חינוך. אתם מוזמנים לתרום לוויקיפדיה ו.
הנרי תודה

| --- | --- |

 לידה:  13 בינואר 1857 דרזדן, ממלכת סקסוניה 
 פטירה:  19 בנובמבר 1920 (בגיל 63) קופנהגן, דנמרק 
 ענף מדעי:  תולדות האמנות 
 מקום לימודים:  אוניברסיטת וינה  אוניברסיטת בון 
 מנחה לדוקטורט:  מוריץ תאוסינג 
 מוסדות:  אוניברסיטת היידלברג  אוניברסיטת בון 
 תלמידי דוקטורט:  הרמן פוס, אלפרד פלצר 
 בן או בת זוג:  דניאלה פון בילו (5 ביולי 1886–?) 
 
הנרי תוֹדֶה (בגרמנית: Henry Thode; 13 בינואר 1857 – 19 בנובמבר 1920) היה היסטוריון אמנות גרמני. בעלה של דניאלה פון בילוב, בתם הראשונה של הנס פון בילוב וקוזימה וגנר. נולד בדרזדן ומת בקופנהגן.
ביוגרפיה

תודה האמין שאמנות גרמנית צריכה להמחיש מיומנויות טכניות חדישות, ריאליזם והאדרת הגזע הארי. הוא טען כי אמנות טובה היא אמנות שקלה להבנה, ולא רק לאקדמאים ולבורגנים. בכתביו, כתב תודה רבות על האופן שבו האמנות הצרפתית המודרנית ניסתה להשמיד את האמנות הגרמנית. השקפותיו הפילוסופיות היו להשראה בעת גיבוש המדיניות של הרייך השלישי.
לקריאה נוספת

ג'יי.אל. קלינפלטר, Artists for the Reich‏, ניו יורק, 2005
הבחירות הכלליות בברזיל (2022)

הבחירות הכלליות של שנת 2022 בברזיל, נערכו ב-2 באוקטובר 2022, לבחירת הנשיא, סגן הנשיא והקונגרס הלאומי. הבחירות למושלי המדינה וסגני מושלים, אסיפות המחוקקים במדינות ולשכת המחוקקים של המחוז הפדרלי התקיימו במקביל. תחת הנחיה משנת 2020 שנקבעה על ידי מועצת הבחירות העליונה, על המפלגות הפוליטיות להקצות מקומות ברשימותיהן, כמו גם זמן אוויר במהלך מערכת הבחירות, למועמדים שחורים.
בסיבוב הראשון הנשיא לשעבר לואיז אינסיו דה סילבה קיבל 48.3% מהקולות, לפני ז'איר בולסונארו שזכה ב-43.2%. מאחר שאף מועמד לנשיאות וכמה מושלים לא קיבלו יותר מ-50% תמיכה בסיבוב הראשון, נקבע כי יערך סיבוב שני ב-30 באוקטובר. בסיבוב השני ניצח דה סילבה עם 50.9% עם הקולות לעומת 49.1% לבולסונארו.
מערכת בחירות

ההצבעה בברזיל מותרת לאזרחים מעל גיל 16 וחובה לבני 18 עד 70. מי שלא מצביע בבחירות ולא מציג אחר כך הצדקה מקובלת (למשל היעדרות ממקום ההצבעה באותה עת) חייב לשלם קנס בסך 3.51 ריאל (שווה ערך ל-0.96 דולר). אזרחי ברזיל המתגוררים מחוץ למדינה רשאים להצביע לנשיא בלבד.
מערכת בחירות > בחירות לנשיאות

הנשיא וסגן הנשיא של ברזיל נבחרים באמצעות המערכת הדו-סיבובית. אזרחים רשאים להגיש את מועמדותם לנשיאות ולהשתתף בבחירות הכלליות, המתקיימות ביום ראשון הראשון באוקטובר (במקרה זה, ב-2 באוקטובר 2022). אם מועמד מקבל יותר מ־50% מכלל הקולות, הוא/היא נבחר/ת. אם אף מועמד לא עובר את הרף של 50%, סבב הצבעה שני נערך ביום ראשון האחרון באוקטובר (במקרה זה, 23 באוקטובר 2022). בסיבוב השני רשאים להשתתף רק שני המועמדים שמקבלים את מירב הקולות בסיבוב הראשון. הזוכה בסיבוב השני נבחר לנשיא ברזיל. הנשיא בוחר את סגן הנשיא שלו.
מערכת בחירות > בחירות למושל

המושלים וסגני המושל של כל המדינות ושל המחוז הפדרלי נבחרים, בשני סיבובים במידת הצורך, באותו אופן כמו הבחירות לנשיאות.
מערכת בחירות > בחירות לקונגרס > בחירות לסנאט הפדרלי

שליש מתוך 81 חברי הסנאט הפדרלי נבחרו באותו יום, ושני השלישים האחרים נבחרו בשנת 2018. מועמד אחד מכל אחת מהמדינות והמחוז הפדרלי נבחר באמצעות הצבעה ברוב.
מערכת בחירות > בחירות לקונגרס > בחירות ללשכת הצירים

כל 513 חברי לשכת הצירים (הצירים הפדרליים) נבחרו, כאשר המועמדים נבחרו מ-27 מחוזות המתאימים למדינות ולמחוז הפדרלי, בגודל משתנה בין 8 ל-70 מושבים. הבחירות נערכות באמצעות בחירות בשיטה היחסית ברשימה הפתוחה. שאר המושבים מוקצים בשיטת ג'פרסון.
מערכת בחירות > בחירות לאסיפות מחוקקות

נבחרו כל חברי האסיפות המחוקקות המדינתיות ולשכת המחוקקים המחוזית הפדרלית (צירי המחוז). בחירות אלה נערכות גם באמצעות בחירה יחסית ברשימה הפתוחה.
מועמדים לנשיאות > המועמדים היו

לואיז אינסיו דה סילבה מטעם מפלגת הפועלים הברזילאית. כיהן בתפקיד מינואר 2003 עד ינואר 2011 וחזר אליו לכהונה נוספת ב-1 בינואר 2023, לאחר שניצח בבחירות באוקטובר 2022.
מועמדים לנשיאות > המועמדים היו > הברית למען ברזיל (תנועה עצמאית)

ז'איר בולסונארו – נשיא ברזיל מאז 2019; נציג פדרלי מריו דה ז'ניירו 1991–2019; חבר מועצת העיר ריו דה ז'ניירו 1989–1991.
מועמדים לנשיאות > המועמדים היו > התנועה הדמוקרטית הברזילאית (MDB)

איבניס רושה – מושל המחוז הפדרלי ברזיליה מאז 2019.
רנן פילו – מושל אלגואס מאז 2015.
סימון טבט – סנטור מטו גרוסו דו סול.
מועמדים לנשיאות > המועמדים היו > מפלגת חידוש העבודה הברזילאית (PRTB)

המילטון מוראו – סגן נשיא ברזיל מאז 2019.
לוי פידליקס – מועמד לנשיאות בשנים 2010 ו-2014.
מועמדים לנשיאות > המועמדים היו > מפלגת הסוציאל-דמוקרטית הברזילאית (PSDB)

ז'ואו דוריה - מושל סאו פאולו מאז 2019; ראש עיריית סאו פאולו 2017–2018; נשיא Embratur‏ 1986–1988; שר התיירות של סאו פאולו 1983–1986. כאשר הנשיא לשעבר לולה קיבל בחזרה את זכויותיו הפוליטיות בתחילת 2021, דוריה הביא את האפשרות שהוא יתמודד לבחירות מחדש כמושל סאו פאולו.
אדוארדו לייט - מושל ריו גראנדה דו סול מאז שנת 2019; ראש עיריית פלוטאס 2013–2016; חבר מועצת פלוטאס 2009–2011.
מועמדים לנשיאות > המועמדים היו > המפלגה הסוציאליסטית הברזילאית (PSB)

ז'ואקים ברבוסה - השופט הראשי של בית המשפט הפדרלי העליון 2012–2014; שופט בית המשפט הפדרלי העליון 2003–2014; סגן השופט הראשי של מועצת הבחירות העליונה 2008–2009.
רנאטו קסגרנדה – מושל אספריטו סנטו מאז שנת 2019.
מועמדים לנשיאות > המועמדים היו > מפלגת הדמוקרטיה הנוצרית (DC)

חוסה מריה אייל - ציר פדרלי מטעם סאו פאולו 1986–1995.
מועמדים לנשיאות > המועמדים היו > המפלגה הקומוניסטית של ברזיל (PCdoB)

ז'ואאו גולארט פילו – נציג מדינת ריו גראנדה דו סול (1983–1987). מועמד לנשיאות בשנת 2018.